Michelbach (Alzenau)
Michelbach is oana vo de sechs Stodtei vo da Stod Alzenau im untafränkischn Landkroas Aschaffenburg.

Geografie 

Michelbach liegt im untan Kahlgrund nordöstli vo da Kernstod vo Alzenau und hod 2961 Eihwohna. De Kahl und de Stootsstroß 2305 trenna an Ort in oan Nord- und oan Sidtei. Duach letztan valafft de Trasse vo da Kahlgrundbahn. Da topografisch hechste Punkt vo da Doafgemarkung befindt se untahoib vom Gipfe vo da Hohen Mark mid  , da niedrigste liegt an da Kahl auf  . On de Häng vom Heidkopf, a Nemgipfe vom Hahnenkammhöhenzug, liegt de Wohnsiedlung Birkenberg. Michelbach is da neadlichste Weinonbauort vo Bayern. Hier wern voawiegnd Riesling und Müller-Thurgau onbaut.

Noma 

Sein Noma hod Michelbach vom gleichnomign Michelbach (heitWeibersbach), der duachn Ort da Kahl zuafliaßt. Im 9. Joarhundad hod ma an Ort no Mihilbaha gschriem. Im Kahlgründa Dialekt werd da Ort "Mechelbach" gnennt.

Gschicht 

De Gmoa Michelbach hod zum Bezirksomt Alzenau gheat, des am 1. Juli 1862 buidt worn is. Des is am 1. Jenna 1939 zum Landkroas Alzenau in Unterfranken kumma. Mid dessn Auflesung is Michelbach am 1. Juli 1972 in an nei buidtn Landkroas Aschaffenburg kumma.

Am 1. Juli 1975 hod Michelbach im Zug vo da Gebietsreform in Bayern sei Sejbstständigkeit aufgem und is da Stod Alzenau ongliedat worn.

Im Netz

Literatua 

 Stadt Alzenau (Hrsg.); Alzenauer Stadtbuch. Beiträge zur Geschichte der Stadt Alzenau und ihrer Stadtteile. Alzenau 2001. ISBN 3-00-008608-0.
 Stadt Alzenau (Hrsg.): Alzenauer Beiträge zur Heimatgeschichte. Band 3, Museum der Stadt Alzenau im Schlösschen Michelbach. Alzenau 2006. .
 Manfred Frühwacht/Joachim Schulmerich: Wege zum Wein - auf Frankens Urgestein. Cocon-Verlag, Hanau 2011. ISBN 978-3-86314-208-7.

Beleg 

Ort im Landkreis Aschaffenburg
Weinort in Franken
Ehemalige Gemeinde (Landkreis Aschaffenburg)